# Christine Orengo

Christine Anne Orengo (22 de juny de 1955) és catedràtica de bioinformàtica a l'Escola Universitària de Londres, (University College of London) i ha estat àmpliament reconeguda pel seu treball en estructures de proteïnes, particularment en la creació de la base de dades CATH; un catàleg disponible públicament que proporciona informació sobre les relacions evolutives dels dominis de proteïnes. Orengo també és la primera dona presidenta de la Societat Internacional de Biologia Computacional (International Society for Computational Biology, ISCB).

## Carrera i recerca

Orengo va estudiar química física a la Universitat de Bristol on va obtenir la llicenciatura en ciències. Va continuar els seus estudis a la Universitat d'Aberdeen, on l'any 1977 va obtenir un màster en física mèdica per la seva recerca sobre l'alteració del metabolisme del ferro en rates de laboratori (Rattus norvegicus) amb sarcomes de Yoshida. El 1984, va fer un doctorat a l'Escola Universitària de Londres (UCL) sobre les propietats redox dels grups hemo en proteïnes. Posteriorment va fer una investigació postdoctoral a l'Institut Nacional de Recerca Mèdica (NIMR) del Regne Unit fins al 1990. Es va incorporar al departament de bioquímica i biologia molecular de la UCL i el 1995 va rebre una beca sènior en bioinformàtica per al Consell de Recerca Mèdica del Regne Unit (Medical Research Council, MRC). El 2002 va ser ascendida a catedràtica de Bioinformàtica.
La investigació d'Orengo se centra en l'anàlisi de gens, proteïnes i sistemes biològics utilitzant mètodes computacionals per classificar les proteïnes en famílies evolutives. La seva recerca ha estat finançada pel MRC i el Consell de Recerca en Ciències Biològiques i Biotecnologia (Biotechnology and Biological Sciences Research Council, BBSRC).
Orengo és coeditora, amb David Jones i Janet Thornton, del llibre Bioinformatics: Genes, Proteins and Computers. Va ser escollida membre de l'Organització Europea de Biologia Molecular (EMBO) el 2014 i membre de la Royal Society (FRS) el 2019.

## Referències

* ↑ Orengo, C. A.; Jones, D. T.; Swindells, M. B.; Thornton, J. M. «CATH – a hierarchic classification of protein domain structures». Structure, 5, 8, 1997, pàg. 1093–1109. DOI: 10.1016/S0969-2126(97)00260-8. PMID: 9309224.
* 1 2 3 «Professor Christine Orengo». University Collenge London. Arxivat de l'original el 19 de març 2015.
* ↑ «Officers and Directors». ISCB. [Consulta: 29 febrer 2020].
* ↑ Orengo, Christine Anne «Disruption of iron metabolism in rats with Yoshida sarcomas». University of Aberdeen (MSc thesis), 1977. OCLC: 646442339.
* ↑ Orengo, Christine Anne «A study of the redox properties of haem in proteins and model systems». london.ac.uk (PhD thesis). University College London, 1984. OCLC: 927065626.
* ↑ «UK Government research grants awarded to Christine Orengo». Research Councils UK. Arxivat de l'original el 27 de novembre 2015.
* ↑ Bioinformatics: Genes, Proteins and Computers. BIOS, 2003. ISBN 1859960545.
* ↑ «The EMBO Pocket Directory» (PDF). Anon. Heidelberg: European Molecular Biology Organization, 2015. Arxivat de l'original el 16 març 2015.
* ↑ «EMBO member: Christine Anne Orengo». Heidelberg: EMBO. Arxivat de l'original el 6 desembre 2015.
* ↑ «Professor Christine Orengo FRS». Anon. Arxivat de l'original el 24 d'abril 2019.

## Enllaços externs

* CATH: Protein Structure Classification Database (anglès)
* Publicacions de Christine Orengo indexades per Google Scholar (anglès)
* Publicacions de Christine Orengo a Europe PubMed Central (anglès)
* «Christine Orengo» (ORCID) 0000-0002-7141-8936